
הקפות עם ד' מינים
או"ח סי' תר"ס
1] מוציאים ספ"ת - סעיף א'.
2] אבלות - סעיף ב'.
3] אבילות בפרהסיא, והעצות.
4] טעמים שאינו מקיף.
5] כללים.
6] שבת - סעיף ג'.
1] מוציאים ספ"ת - סעיף א'.
1. להוציא בהקפות בהו"ר: ספ"ת פסולים.
1. להוציא.
1) קהלות יעקב (ארחות רבנו ח"ב עמ' ש' אות ח') – "כתב הרמ"א בסי' תר"ס סעיף א' ויש מקומות מוציאים כל ס"ת שבהיכל (בהושענא רבה) והכי נוהגין במדינות אלו עכ"ל, ואמר לי מו"ר (שליט"א) זצוק"ל כל ס"ת אף הפסולים למנהגנו שמוציאים את כל הס"ת, והוסיף מו"ר וכן נוהגין בכל תפוצות ישראל להוציא את כל הס"ת אף הפסולים".
2. מראי מקומות.
1) הגרח"ק זצ"ל (ארבעת המינים כהלכתם עמ' קנ"ט אות ע') – "שאלה רמ"א סי' תר"ס סעי' א' יש מקומות שנוהגים להוציא את כל הספרי תורה שבהיכל (בהו"ר). האם גם את הספרי תורה הפסולים מוציאים. תשובה: יש נוהגים להוציא גם את הספרי תורה הפסולים".
אָבֵל בדיני הקפה של הושענות
2] הלכה.
1. אינו מקיף.
1. כל בו (סי' קי"ד) – "ואם בא לו בחג הסכות אינו מקיף בהושענא לא הוא ולא היושבין עמו".
2. אורחות חיים (הל' אבל אות י"א) – "ואם בא לו בחג הסוכות אינו מקיף בהושענות לא הוא ולא היושבים עמו".
3. רמ"א (סעי' ב', דר"מ ס"ק ד') – "מי שאירע לו אבל בחג, אינו מקיף; וכן אבל כל י"ב חדש על אביו ואמו (כל בו), וכן נהגו".
4. לבוש (סעי' ב') – "אבל כל מי שיש לו לולב יקיף ואפילו הוא אבל, אף על פי שההקפה משום שמחה היא, שמחה שיש בה מצוה הותר, ויש אומרים שאבל אינו מקיף כל שלשים על שאר המתים וכל י"ב חדש של אבלות אביו ואמו, וכן נוהגין".
5. הגרי"ח באסאן (מוריה גליון שצ"א עמ' כ"ז) – "בחג הסוכות הזה שנת התל"ט נמצאו בקהלינו הקדוש כמה אבלים מהם תוך י"ב חודש על אב ואם, ומהם תוך ל' יום על שאר המתי', ושאלו ממני אם מותרים להקיף את הבימה בלולביהם מידי יום ביומו עם שאר הקהל כיון דהויא שמחה של מצוה. ויותר ביום שביעי דמצות ערבה זכר למקדש (עי' סוכה מד ע"א), ותלו דבריהם באילן גדול ה"ה מהררי"ק ז"ל בב"י סי' תר"ס א"ח שתמה על הכל בו (הלכות אבלות סי' קיד, מהד' ר"א דוד, ח"ז עמ' צו) שכתב שמנהג נרבונא שאם בא לו אבל בחג הסוכות אינו מקיף בהושענא לא הוא ולא היושבים עמו, ודברי תימא הם למה יפסידו ההקפה, וכן נהגו להקיף אפילו האבל עצמו עכ"ל. וסברי השואלים הואיל דטעמיה משום דהויא שמחה של מצוה כסברת בעל הלבושים בסי' הנ"ל יעויין שם. ואסרתי להם מטעמא דחזינא דבמנהגא תליא מילתא דא, ולא אשכחן פוסק דפסק בה להדיא להתירא, אלא כלהו תלו מלתא במנהגא, ואנן מנהגנו לאסור. וכן פסק בעל הגהה בסי' הנז' ז"ל, מי שאירע לו אבל בחג אינו מקיף, וכן אבל כל י"ב חדש על אביו ועל אמו וכן נהגו עכ"ל. וכמדומה דהרב ז"ל היתה לו נוסחא ברורה בדברי הכל בו לכל אבל אפילו בתוך י"ב חדש אף כי לא מצאתיה, וכן בעל הלבושים בסי' הנ"ל וכתב וכן נוהגין. והרב בעל בית חדש נתן טעם בסי' הנז' למנהגנו הפשוט מר' יוחנן דהלכתא כותיה לגבי ריש לקיש, דלא היתה הקפה במזבח בבעלי מומין ופרועי ראש (סוכה מד ע"א), ואבל פרוע ראש הוא כל י"ב חדש ונתפרסם אבלותו לכל רואיו. ותו מדכתיב ושמחתם (ויקרא כג, מ) וכו' ובאבל ליכא שמחה, הילכך אינו מצטרף בהקפה ע"כ יע"ש. ונראה לי דאפי' נסתפר האבל קודם כלות הי"ב חדש מפני שגערו בו חביריו או שהולך בין הגוים, דהתיר האור זרוע, מ"מ פרוע ראש מקרי. וכ"ש בארצות הללו מ"מ מפורסם הוא מנהגי האבל פארו שחור חבוש בראשו, לובש שחור ומתעטף שחור, דפשיטא דיכבד וישב במקומו ולא יקיף ... ועוד דגם הרב ב"י בתמיהתו לא נחית אלא ליישב מנהגא דאתריה כאשר אמרנו, כמו שעושה הרב בע'[ל] בית חדש, דקאמר בפירוש ע"ש, ומה שנר' לע"ד ליישב מנהג שלנו כתבתי ע"כ. דהא בפי' קאמר הרב ב"י וכן נהגו להקיף, וא"כ אין תמיהתו אלא על המנהג, ואנן זיל בקרתא זיל בנימוסא נקטינן, דמנהגן של ישראל תורה היא ואין לשנות".
6. ט"ז (ס"ק ב') – "ואנו נוהגין שלא להקיף".
7. קיצור שו"ע (סי' קל"ז סעי' י"ג) – "מי שאירע לו אבל בחג, וכן אבל כל שנים עשר חדש על אביו או אמו, נוהגין שאינו מקיף".
8. ערה"ש (סעי' ד') – "ומי שאירע לו אבל בחג אינו מקיף וכן אבל כל י"ב חדש על אביו ואמו וכן נהגו ואף שיש שפקפקו בזה [עב"י] מ"מ כן המנהג".
9. חלקת יעקב (ח"ג סי' ע"ה, או"ח סי' רכ"ו) - לשונו מובא לקמן.
10. גשר החיים (ח"א פרק כ"ג אות ג' הע' ו', ח"ב פרק י"ז אות ה') – "וכ"פ האחרונים, ולא כהב"י שדחה זאת".
11. עמק הלכה (ח"ב סי' מ"ד עמ' רנ"ו) – "מי שאירע לו אבילות בחג או מי שהוא אבל על אביו או אמו כל י"ב חודש אין מקיף את הבימה עם הלולב בעת אמירת הושענות וכמו הרמ"א (סימן תרס סעיף ב), וכן המנהג".
12. הגריש"א זצ"ל (ציוני הלכה עמ' תקכ"ו) – "כתב הרמ"א ... וביאר הגר"א ... תמה רבינו: איזו שמחה יש בהקפה עם הלולב, אדרבה הרי באותה שעה מתפללים ומתחננים. וכי מפני שהמקור הוא מהכתוב 'ושמחתם' נעשית זו שמחה האסור לאבל. וכבר תמה על כך בדברי מלכיאל (ב', צ"א). בוודאי דין זה נאמר בזמנם שלא היה בעיר אלא לולב אחד או שנים, ומי שזכה להקיף בלולב שמחתו היתה לעילא לעילא - כזכור לי מחוץ לארץ באותם ימים - אך בזמנינו שיש לכל אחד לולב ומקיף בו, אין בזה שמחה יתירה ומותר אף לאבל להקיף. ומכל מקום מאחר ואף בזמנינו המנהג שהאבל אינו מקיף, אני מפחד מאד לשנות מנהגים, ואין לשנות המנהג. אלא אני מציע שהאבלים יאחזו את הספר תורה על הבימה בשעת הקפות ועל ידי כן יפטרו מההקפה ... יכולים גם בשאר הימים להוציא את כל הספרים. אך גם כשאין ס"ת עבור כולם, לא יקיפו שלא לשנות המנהג, אין זה מנהג טעות. ואינם צריכים לצאת מבית הכנסת קודם ההקפות. אלא ישארו בבית הכנסת ולא יקיפו ... למנהג אין הבדל ואסור גם בהושענא רבא".
עי' הגריש"א זצ"ל (אבלות כהלכתה פרק ע"ב הע' ג') – "ופעם אחת ישב הגר"צ ובר שליט"א אצל הגרי"ש אלישיב זצ"ל כשהיה אבל, ואמר לו הגרי"ש אלישיב שיקיף".
13. שלמי תודה (סוכות וחול המועד סי' פ"ו אות א') – "ומיהו המנהג שאינו מקיף".
14. מעדני אשר (ח"ו סי' ר"ג אות א') – "לדעת הרמ"א אבל אינו מקיף, וכן מנהג בני אשכנז".
15. הל' אבילות (ארטסקרול עמ' רמ"ו, פרק ל"ט הע' ח').
2. מקיף.
1. ב"י (ס"ק ב') – "כתב הכל בו בסימן קי"ד (הל' אבל פו.) שמנהג נרבונא שאם בא לו אבל בחג הסוכות אינו מקיף בהושענא לא הוא ולא היושבים עמו ודברי תימה הם למה יפסידו ההקפה וכן נהגו להקיף אפילו האבל עצמו".
2. ערך לחם (על סעי' ג') – "נהגו להקיף אפי' האבל עצמו ואין צריך לומר היושבים אצלו".
3. שכנה"ג (הג' ב"י ס"ק ג') – "וכן נהגו כו'. נ"ב: אמר המאסף: אפשר שבמקומו נהגו כן, אבל במקומותינו לא נהגו כן. וכ"כ בספר המפה ובב"ח, שבמקומותיהם נהגו שלא להקיף. וכן אבל על אביו ועל אמו אינו מקיף כל י"ב חדש. ועיין בב"ח. ומיהו המנהג הזה שלא להקיף כל י"ב על אביו ועל אמו, לא נתפשט במקומותינו".
4. שלחן גבוה (ס"ק ז') – "בב"י ... והו"ל דברים שבפרהסיא ...".
5. טהרת המים (שיורי טהרה מערכת הא' אות ע"ג ד"ה אמנם).
6. מועד כל חי (סי' כ"ג אות קכ"ג) – "האבל שלא נהג אבילות עדיין לא יקיף, אבל תוך שנים עשר חדש על אביו ואמו יקיף, (עיין ערך לחם, ושיירי כנסת הגדולה, וזכור לאברהם חלק ג', ושולחן גבוה, ועיין דגול מרבבה, ופרי מגדים, ובכורי יעקב סימן תר"ם, ובספר מאמר מרדכי)".
7. כה"ח (ס"ק י"ז) – "בית יוסף ... השלחן גבוה ... וכן משמע לפי דברי האר"י ז"ל שכתב דבנענוע ממשיך אור פנימי ובהקפה אור מקיף, ואם כן ההקפה היא תשלום מצות הנענוע וכמו שחייב בנענוע הוא הדין בהקפה".
8. ילקוט יוסף (קיצור שו"ע סעי' ו') – "גם האבל על אביו ואמו תוך י"ב חודש, מקיף את התיבה עם ד' המינים. ואין לאבל להמנע מכך. וכבר נתבאר לעיל שאפילו מי שאירע לו אבל באמצע החג, שאינו נוהג אבילות בפרהסיא אלא אחר החג, מקיף את התיבה עם ד' המינים, כרגיל. ודעת הרמ"א שאינו מקיף. [בית יוסף סי' תרס]".
3. יו"ט והושענא רבא: למחמירים לעיל.
1. מקיף.
1) עי' יעב"ץ (סידור שער התחתון ליל ראשון דסוכות סי' ד' אות ז', ח"ב עמ' שצ"ג) – "אָבֵל. ביום טוב ובהושענא רבא. נראה לי פשוט שאומרים לו הקף. ולא יראה שום סימן אבלות בפרהסיא. אף כי בביטול מצוה. וגם בחול המועד נ"ל שהפסיד אם נמנע. מכל מקום הכל לפי המנהג".
2) הו"ד בכה"ח (ס"ק י"ח, סי' תקס"ט סוף ס"ק ל"ג) – "יעב"ץ".
3) אלף המגן (קונ"א ס"ק ג') – "אבל ביו"ט והוש"ר יקיף ולא יראה שום סימן אבילות בפרהסיא אף כי בביטול מצוה. סע"ש פ"ע".
4) גשר החיים (ח"א פרק כ"ג אות ג' ס"ק ז', הע' ו' [לשונו מובא לעיל], ח"ב פרק י"ז סוף אות ה') – "אבל תוך י"ב חדש (או תוך ל' על שאר קרובים) לא יקיף בלולבו עם הצבור בחוה"מ סוכות (כפמ"ש הרמ"א תר"ס בשם הכלבו). וכדי שלא יהי' הדבר בפרהסיא יתן לולבו לאחר להקיף בו והוא יעמוד בתוך זה שאין לו לולב. ומי שרוצה לסמוך על הב"י (שתמה על דין הכלבו) יש לו על מי לסמוך ולהקיף. ואפילו המחמיר כהרמ"א שלא להקיף בחוהמ"ס יכול להקיף ביו"ט ובהושענא רבא (וכדכתב הגריעב"ץ בסדור שלו 'אבל ביו"ט ובהוש"ר נ"ל פשוט שאומרים לו הקף'). (וראה דברינו בזה בח"ב פי"ז סעי' ה')".
5) עי' קהלות יעקב (ארחות רבנו ח"ב עמ' ש"א אות י') – "כשהייתי אָבֵל ל"ע בתוך י"ב חודש על אאמו"ר ז"ל לא הקפתי את הבימה עם הלולב כל ימי הסוכות ואמרתי למו"ר שבסדור הגאון יעב"ץ ז"ל כתוב שבהושענא רבה אבל יקיף אמר לי מו"ר ודאי יש לו מקור לזה והקפתי בהוש"ר. (עי' סי' תר"ס ס"ב ברמ"א)".
6) עמק הלכה (ח"ב סי' מ"ד עמ' רנ"ו) – "אולם האחרונים ז"ל הכריעו דזה דוקא בחול המועד אבל ביו"ט ובהושענא רבה".
7) באר שרים (ח"ב סי' ע' אות ב') – "בודאי נראה כמ"ש שלמעשה יקיפו האבלים תוך יב"ח ביו"ט ובהו"ר, ולא בחול המועד".
8) הגר"צ ובר שליט"א (אבלות כהלכתה פרק ע"ב הע' ב') – "שכן נהג".
9) דברי בניהו (חל"ג סי' ס"ג) – "וכן יש לו לעשות את ההקפות של הושענא רבא שהמנהג להקיף את התיבה שעליה מונח ספר תורה ועושים שבעה הקפות עם כל הקריאה יכול לעשות אף שהוא אבל".
10) עי' אבלות כהלכתה (פרק ע"ב סעי' א') – "רשאי".
11) אבלות השלם (פרק י"ב סעי' ק"י).
2. מחמיר, אין לחלק.
1) הגרי"ח באסאן (מוריה גליון שצ"א עמ' כ"ז) - לשונו מובא לעיל.
2) חלקת יעקב (ח"ג סי' ע"ה, או"ח סי' רכ"ו) – "מהקפת הלולב באו"ח סי' תר"ס ס"ב דאין אבל מקיף עם הלולב, ושם מיירי אף ביום טוב שאינו נמנה עם ימי אבלתו".
3) הגריש"א זצ"ל (ציוני הלכה עמ' תקכ"ו) - לשונו מובא לעיל.
4) קובץ הלכות (סוכות פרק מ"א סעי' ד', עמ' שצ"ח) - לשונו מובא לעיל.
5) הגר"א נבנצל שליט"א (ביצחק יקרא על סעי' ב') - לשונו מובא לקמן.
6) פשטות וסתימות כמה פוסקים.
3. מראי מקומות – ששכ"ה (פרק ס"ה סעי' מ"א, לשונו מובא לעיל), שלמי תודה (סוכות וחול המועד סי' פ"ו אות א'), פני ברוך (סי' כ"ט סעי' ז').
4. מחלק בין אלו המקיפין מיד לאחר הלל שאין להם לימנע מכך, לבין אלו המקיפין לאחר מוסף שהאבל ימנע מלהקיף.
1. משנת יוסף (ח"ו סי' קכ"ה) – "שבהיקף הלולב לפי מנהג האר"י ז"ל להקיף תיכף אחרי הלל, גם אבל יקיף, ולפי נוסח אשכנז שמקיפין אחרי מוסף, לא יקיף, אלא ישתמט לצד או יצא, כדי שלא יהא אבילות בפרהסיא, והגשר החיים ...".
5. ביחידות מותר להקיף.
1. גשר החיים (ח"א פרק כ"ג אות ג' הע' ו', ח"ב פרק י"ז סוף אות ה') – "ואני כשהייתי ר"ל אבל בשנת התרפ"ד על אמי מורתי טויבא נ"ע הרבנית מנישויעו (ושאז נתעוררתי על הדברים שדברנו בח"ב פי"ז סעי' ד') הקפתי בלולבי בחמ"ס ביחידות אחרי שפסק הצבור הקפתו (ראה מש"ש ספי"ז) וביו"ט ובהו"ר הקפתי עם הצבור".
2. הו"ד בששכ"ה (פרק ס"ה סוף הע' קצ"א).
3. נשמת ישראל (ח"ב עמ' תקס"ט) – "כ' הרמ"א ... אינו מקיף בחג את הבימה עם הר' מינים בשעת אמירת ההושענות [ויש שכ' דמיהת ביום הושענא רבה מותר להקיף], אבל יש מגדולי הפוסקים שפיקפקו לגמרי ע"ז (וכ"ה להאריז"ל), ויש שמיקל עכ"פ בזה"ז, ולכו"ע ביחידות מותר להקיף (על כן יקיף לאחר שגמרו הקהל להקיף, או שילך מאחורי השורה)".
6. מראי מקומות – גשר החיים (ח"א פרק כ"ג אות ג' ס"ק ז', לשונו מובא לקמן), חול המועד כהלכתו (פרק י"ב סעי' מ'), שמועה טובה (סי' ט' סעי' ו'), פסקי תשובות (אות ד'), אבלות השלם (פרק י"ב סעי' ק"י).
1. ח"א (כלל קמ"ח סוף סעי' י"ט) – "ומי שהוא אבל, יש אומרים דאינו מקיף. והמקיף, לא הפסיד, ושכר מצוה בידו (תר"ס)".
2. אלף המגן (סעי' ד') – "מי שהוא אבל על אביו ואמו אינו מקיף בחוה"מ. ומ"מ המקיף לא הפסיד ושכר מצוה בידו".
3. ששכ"ה (פרק ס"ה סעי' מ"א) – "אבל על אב או על אם - כל י"ב חודש, ואבל על שאר קרובים - תוך ל' יום, אינו מקיף בלולבו בכל ימי חג הסוכות, וכדי שלא ייראה אבלו בפרהסיא, יתן לולבו לאחר להקיף בו, או יהדר שהוא יהיה המוציא את ספר-התורה מארון-הקודש ויחזיק בו בשעת ההקפות. ויש שנוהגים להקיף בלולב ביו"ט של סוכות ובהושענא רבא, ואחרים אוסרים גם זאת, ויש שכתבו שהאבל המקיף בלולבו בכל ימי החג לא הפסיד, ושכר מצוה בידו. גם לגבי ההקפות שבשמחת-תורה קיימים מנהגים שונים, ומכל מקום לא ישתתף האבל בריקודים".
3] קשה: למה אין נחשב כאבילות בפרהסיא, והעצות.
1. חולק מטעם זה – יעב"ץ (סידור שער התחתון ליל ראשון דסוכות סי' ד' אות ז', ח"ב עמ' שצ"ג, לשונו מובא לעיל), שלחן גבוה (ס"ק ז', לשונו מובא לעיל), אלף המגן (קונ"א ס"ק ג', לשונו מובא לעיל), ילקוט יוסף (קיצור שו"ע סעי' ו', לשונו מובא לעיל).
1. לעשות עצה שלא יהיה בפרהסיא [יתן לולבו לאחר להקיף בו, ליטול ס"ת בידו, וכדו'] – גשר החיים (ח"א פרק כ"ג אות ג' ס"ק ז', לשונו מובא לעיל), ששכ"ה (פרק ס"ה סעי' מ"א, לשונו מובא לעיל), משנת יוסף (ח"ו סי' קכ"ה, לשונו מובא לעיל), קובץ הלכות (סוכות פרק מ"א סעי' ד', לשונו מובא לעיל), קיצור דברי סופרים (פרק נ"ב סעי' ס"ט, לשונו מובא לעיל), פני ברוך (סי' כ"ט סעי' ז', הע' י"ז, הע' י"ח [לשונו מובא לעיל]).
2. הגריש"א זצ"ל (ציוני הלכה עמ' תקכ"ז) – "בוודאי נכון שדין זה נאמר בזמנם שלא היה בעיר אלא לולב אחד. אולם משום אבלות בפרהסיא אין זו הוכחה. דווקא רבינו תם סובר (מובא בטור ושו"ע יו"ד ת') שאבל שרגיל לעלות לתורה בכל שבת מותר לו לעלות בתוך שבעת ימי האבלות, מפני שכשנמנע מלעלות משום אבלות הוי אבלות בפרהסיא. אך לא נוהגים כמותו. וכל זה שנמנע מלהקיף לא חוששים בזה אבלות בפרהסיא".
3. מראי מקומות – זרע אמת (ח"ב סי' קס"ב ד"ה אכן לכאורה), בכורי יעקב (ס"ק ט', לשונו מובא לעיל), נשמת ישראל (ח"ב עמ' תקע"א ד"ה ואין).
2. תן למישהו שאין לו ד' מינים שלו.
1. א"ר (ס"ק ח', א"ז ס"ק ב') – "ונ"ל טוב שיכבד לאחר להקיף, דלמא עיקר כפוסקים דאבל מקיף, וכבר כתב שיירי כנסת הגדולה [הגהות ב"י אות א] דמאן דאית ליה לולב ועומד ואינו מקיף רעה עושה, ובסוף סימן קמ"א כתבתי דשלא כדין עושין שאינן מקיפין מפני הכבוד מי בראש עי"ש".
2. פמ"ג (מש"ז ס"ק ב') – "ובאליה רבה [ס"ק ח] וזוטא [ס"ק ב] אבל יתן לולב לאחר להקיף".
3. שע"ת (ס"ק א') – "ועיין בא"ר דלכן אבל שיש לו לולב יש לו לכבד את מי שאין לו שיקיף הוא דשמא הלכה כמ"ד האבל יקיף וכשאינו מקיף עושה רעה".
4. קיצור שו"ע (סי' קל"ז סעי' י"ג) – "ויש לו לכבד באתרוג ולולב שלו את מי שאין לו, שיקיף הוא".
5. ביכורים יעקב (ס"ק י') – "וכתב הא"ר (אות ח'), ונ"ל טוב שיכבד לאחר להקיף דלמא עיקר כפוסקים דאבל מקיף, עכ"ל".
6. גשר החיים (ח"א פרק כ"ג אות ג' ס"ק ז') - לשונו מובא לקמן.
7. כה"ח (ס"ק כ"א) – "טוב".
8. ששכ"ה (פרק ס"ה סעי' מ"א) - לשונו מובא לקמן.
9. קובץ הלכות (סוכות פרק מ"א סעי' ד', הע' ח' [עמ' שצ"ח]) – "ואבל כל י"ב חודש על אביו ואמו, וכן אבל על שאר קרובים תוך ל' יוםו אינו מקיף, וגם ביו"ט והושענא רבה אינו מקיף, ויתן ד' המינים שלו לאיש אחר להקיף בהם, כדי שלא יהא נוהג אבילות בפרהסיא. ואף שאינו מקיף, אומר סדר ההושענות במקומו. [אם לדעת הערוה"ש האבל אומר סדר הושענות, והשיב דודאי אומר אותם, ומ"ש הערוה"ש הוא רק טעם שלא להצטרף יחד עם הציבור בהקפתם]".
10. קיצור דברי סופרים (פרק נ"ב סעי' ס"ט) – "ומ"מ כיון דאפשר דהלכה כמאן דאמר שאבל מקיף, ומי שיש לו לולב ואינו מקיף עושה רעה, לכן אבל שיש לו לולב יכבד את מי שאין לו שיקיף הוא".
11. תשובות והנהגות (ח"ה סי' רי"ח) - לשונו מובא לקמן.
12. פני ברוך (סי' כ"ט סעי' ז').
13. חול המועד כהלכתו (פרק י"ב סעי' מ').
14. הל' אבילות (ארטסקרול עמ' רמ"ז).
15. אבלות השלם (פרק י"ב סעי' ק"י).
3. לטפוס הספ"ת.
1. הגריש"א זצ"ל (ציוני הלכה עמ' תקכ"ז [לשונו מובא לקמן], ישא יוסף או"ח ח"א סי' קל"ה סוף אות ו') – "אמנם למעשה אחרי שהרמ"א פסק שאין להקיף טוב יעשו האבלים אם יחזיקו ס"ת בשעת ההקפות, וכן הורה רבינו שליט"א [זצ"ל] לבניו לנהוג בשנת האבילות על הרבנית ע"ה".
2. ששכ"ה (פרק ס"ה סעי' מ"א) - לשונו מובא לעיל.
3. קיצור דברי סופרים (פרק נ"ב סעי' ס"ט) – "ומשמע מדברי רמ"א דאף דהוי פרהסיא אינו מקיף, ומ"מ יש מהדרין ליטול ס"ת בידו ולעמוד על הבימה כדי שלא יהא פרהסיא"
4. תשובות והנהגות (ח"ה סי' רי"ח) – "ומנהגינו שהאבל אוחז ס"ת אצל הבימה, ובספר 'לדוד אמת' (סימן ד' אות י"ד) כתב שלהחזיק ס"ת בידו בשעה שמקיפים זהו מצוה יותר מהקפה בלולב, ובנידון דידן שהוא אבל, בודאי ראוי לו להשתדל כן, ויאמר לאחר שיקיף גם בשליחותו. ואם יכול למסור לאחר שאין לו לולב ואתרוג את לולבו ואתרוגו (שלולא שנותן לו לא היה מקיף) ויאמר לו תקיף בשבילי עדיף טפי (דכך שייך למצוה יותר), ומועיל מפני שאין ההקפה חובה אקרקפתא דגברא דוקא, ומקיים עיקר מצות הקפה כה"ג וכמ"ש. (ובשע"ת כאן הביא מהא"ר שהאבל יתן לולבו לאחר שאין לו לולב שיקיף, ולכאו' היינו כמ"ש שיתן לאחר שיקיף בשליחותו), וע"ש בביאור הגר"א שהס"ת הוא במקום מזבח וכמבואר בסוף מגילה, ואם כן יש לומר שהמחזיקו הוי כעין סנדק שעוזר בזה לקיים המצוה ... ולכן למעשה נראה כמ"ש שהוא יקח את הס"ת, ויאמר לאחר שיכוון להקיף גם בשליחותו. אמנם כשיש כמה אבלים ואי אפשר שכולם יחזיקו ביד את הס"ת, לע"ד ינהגו שכולם יעמדו בבימה ויאמרו ההושענות עם לולב בלי הקפה, ויש בזה מעלה לעמוד במקום קדוש שספר תורה סמוך לו ולומר שם הושענות".
5. הגר"א נבנצל שליט"א (ביצחק יקרא על סעי' ב') – "אבל נהגו, אם אפשר, לתת לו להחזיק בספר תורה, כדי שלא יראה כנוהג אבלות בפרהסיא, ובמיוחד ביום א' ססכות ובהושענא רבה".
6. פני ברוך (סי' כ"ט סעי' ז', הע' י"ח) – "וטוב שהוא יאחז בס"ת על הבימה כשמקיפים. [אאמו"ר זצ"ל בספרו זכרון אליהו כ"י, והטעם הוא כנ"ל שלא יהי' פרהסיא]".
7. אבלות כהלכתה (פרק ע"ב סעי' א').
8. אבלות השלם (פרק י"ב סעי' ק"י).
4] טעמים שאינו מקיף.
1. דכתבו התוס' (מד. ד"ה כהנים) דפרועי הראש לא הקיפו במקדש, ואבל הוא פרוע ראש.
1. ב"ח (ס"ק ג') – "ונראה בעיני לתת טעם למנהג דבפרק לולב וערבה (מד א) קאמר ריש לקיש דכהנים בעלי מומין נכנסין בין האולם למזבח כדי לצאת בערבה ופליג עליה ר' יוחנן וקאמר מנ"ל הא דילמא אין הלכה למשה מסיני אלא בתמימין הראויין לעבודה והתוספות (ד"ה כהנים) כתבו וזה לשונם כהנים בעלי מומין הוא הדין דהוה מצי למימר ופרועי ראש דתרווייהו אסירי אי לאו משום ערבה וכו' וידוע דהלכה כר' יוחנן לגבי ריש לקיש ולר' יוחנן לא היתה הקפת המזבח בבעלי מומין ובפרועי ראש וכיון דאבל פרוע ראש הוא כל שנים עשר חדש ע"כ לא נהגו להקיף וכדין הקפת המזבח ואף על גב דלא קפדינן בבעלי מומין ובזרים דאף הם מקיפין זכר למקדש אפשר לומר התם כיון שאינו נודע בפרסום שהוא בעל מום וזר לית לן בה מאחר שאינו כי אם זכר למקדש מה שאין כן אבל שנתפרסם אבלותו לכל רואיו דפרוע ראש הוא קפדינן טפי".
1) ט"ז (ס"ק ב') – "ומו"ח ז"ל הביא ראיה שלא להקיף ממה דאי' בפ' לולב וערב' דף מ"ד דר"ל ס"ל דכהני' בעלי מומין נכנסין בין האול' למזבח כדי לצאת בערבה ור"י אמר מי יימר דבעלי מומין נכנסין דלמא דוקא תמימים וכתבו התו' דפרועי ראש דינם כבעלי מומין וא"כ לדברי ר"י אסור בפרועי ראש והאבל הוא פרוע ראש ואין זה נכון דא"כ כל מי שאינו כהן לא יקיף עכשיו דהא במקדש לא הקיפו רק הכהנים סביב המזבח דזר אסור ליכנס לשם ואפי' כהני' בעלי מומין ג"כ לא יקיפו עכשיו אלא ודאי דאין מדמין בדבר זה למקדש אלא שאנו עושין זכר למקדש".
2) מאמר מרדכי (ס"ק א') – "כוהרב"ח ... י"עוש ובהורמנותיה דמר ניהו גברא רבא אמינא שאין אלו אלא דברי תימא חדא שאין לך דבר מפורסם וגלוי כזרות שהוא דבר ניכר וידוע לכל דלאו כהנים נינהו ואפ"ה מקיפין ועוד קשה דאפי' לפי דבריו כל שגערו בו חביריו קודם הרגל דמגלח קודם הרגל כמבואר בהל' אבלות היה להם להקיף ואמאי אין מקיפין כל י"ב חדש".
3) בכורי יעקב (ס"ק ט') – "הב"ח ... וזה תימא דהא פרוע ראש לא נקרא אלא כשלא גלח ל' יום, וא"כ כשעדיין לא עברו ל' אינו פרוע ראש, וכשעברו ל' מותר לגלח ואינו אבל".
4) דברי מלכיאל (ח"ב סי' צ"א ד"ה עכ"פ) – "והב"ח כתב שלזה אבל לא היה מקיף מפני שהוא פרוע ראש ואינו נכנס למזבח ואבל הוא פרוע ראש שאינו מגלח. והקפידו על פרוע ראש מפני שהוא ניכר טפי משא"כ בעל מום וזר. ותמהני דהא מום גדול וודאי ניכר טפי מפרוע ראש. ועוד דא"כ מי שהוא פרוע ראש אף שאינו אבל יהא אסור להקיף. ואבל שאינו פרוע ראש כגון שלא עברו שלשים יום מתגלחתו. או שגילח מפני שגערו בו חביריו יהא מותר להקיף".
5) אג"מ (יו"ד ח"ד סי' ס"א אות י"א) – "וטעם ראשון דהב"ח משום שאבל הוא פרוע ראש ופרוע ראש אסור להקיף את המזבח, הוא טעם תמוה. דאבל שנעשה בימי החג, שבזה איירי הרישא דדברי הכלבו שהביא הב"י, לא היה עדיין פרוע ראש דהא נתגלח בערב החג, ופרוע ראש נעשה רק אחר שיעברו ל' יום, וצ"ע".
2. לא נכון שיהיה שלוחי הקהל.
1. ט"ז (ס"ק ב') – "ונראה קצת ליתן טעם למנהגנו שהוא כמו שיש מנהג שאין אבל מתפלל בימי' שאין בהם תחנון כמ"ש בתשו' רמ"א שטעם בזה שמדה"ד מתוח' נגד האבל וע"כ לא נכון להיות ש"ץ אף שזה טעם חלוש ושם בתשובה הוא חולק ע"ז מ"מ כיון שנהגו כך שם זהו עצמו הטעם בכאן שכל המקיפים הם כשלוחים של שאר הקהל כנ"ל".
2. ערה"ש (סעי' ד') – "מפני שאנו מבקשים רחמים ועליו דינים שורה אם לא שהאבל הוא גדול העיר ומוכרח להקיף".
1) טעמי המנהגים (עניני לולב קונ"א אות תת"ד) – "ועיין ט"ז ... משמע, דדוקא להיות ש"ץ אינו מקיף, אבל בתוך שאר הציבור, יכול להקיף".
1) באר שרים (ח"ב סי' ע' אות ג') – "שראיתי בטעמי המנהגים ... ותרי תמיהות בדבריו, א, אין האבל כלל ש"ץ בחול המועד כידוע, ומה שייך דבתור ש"ץ אינו מקיף, ועל כולם לא הבין נכונה דברי הטו"ז, הרי כתב 'שכל המקיפים הם כשלוחים של שאר הקהל', הרי שהטו"ז קאי על האבל שהולך בתוך הציבור, שכל המקיפים הם ש"ץ".
3. אבל אסור בשמחה.
1. ב"ח (ס"ק ג') – "ותו דמדכתיב (ויקרא כג מ) ושמחתם לפני יי' אלהיכם שבעת ימים ובאבל ליכא שמחה הילכך אינו מצטרף בהקפה כנ"ל טעם המנהג".
2. א"ר (ס"ק ח') – "אבל וכו'. דבאבל ליכא שמחה (ב"ח ס"ג). והט"ז [סק"ב] כתב דהמקיפין הם כשלוחי שאר קהל ואין האבל שליח ציבור בסוכות ע"כ, והוא דחוק".
3. דגול מרבבה (על רמ"א סעי' ב') - לשונו מובא לקמן.
4. פמ"ג (מש"ז ס"ק ב') - לשונו מובא לקמן.
5. גר"א (על סעי' ב') – "מי שאירע כו'. דכתיב ושמחתם לפני ה' אלהיכם שבעת ימים ועתוס' מ"ה א' ד"ה תקעו כו' והוא בשעת הקפה וע' ב"ח".
6. ילקוט הגרשוני (סי' תר"ס ס"ק א') – "הטעם משום דאבל אסור בשמחה".
7. בכורי יעקב (ס"ק ט') – "וביותר נ"ל הטעם, דהקפה היא לשמחה, זכר למה דכתיב (תהלים מב, ה) אעבור בסך אדדם עד בית אלקים בקול רנה ותודה המון חוגג, וכמו דכתיב (שם כו, ו - ז) ואסובבה את מזבחך ה' לשמיע בקול תודה, ואבל אסור בשמחה. ולכן גם היושבים עמו אין מקיפין, כדאמרינן (פ"ג דמועד קטן) דמי שלבו גס בו היה מתאבל עם האבל. וכן מצאתי ג"כ בלבוש ופמ"ג (משב"ז סק"ב) שכתבו דהקפה אסור לאבל משום שמחה".
8. מ"ב (ס"ק ט') – "אינו מקיף. דכתיב ושמחתם לפני ד' אלהיכם שבעת ימים והוא בשעת הקפה [הגר"א]".
9. כה"ח (ס"ק ט"ז).
10. שלמי תודה (סוכות וחול המועד סי' פ"ו אות א') – "דעיקר הטעם דאבל אינו מקיף, הוא משום דאינו בשמחה, והקפה היא שעת שמחה".
1) דברי מלכיאל (ח"ב סי' צ"א ד"ה ומזה) – "קשה לי טובא על הא דקיי"ל בא"ח סי' תר"ס שאבל לא יקיף הבימה באתרוג ולולב. וכתב שם הגר"א הטעם משום דההקפה היא משום שמחה דכתיב ושמחתם לפני ד'. ואבל אסור בשמחה. ותמהני דהיכן מצינו שיהא אבל אסור בשמחה של מצוה כזו. ואטו נימא שאבל יהא פטור מלאכול ביום טוב בשר ויין שחיובו הוא משום שמחה כדאיתא בפסחים ק"ט. וכן בזמן שביהמ"ק קיים משלמי שמחה. וזה בוודאי אינו. ובזבחים צ"ט ע"ב דאיתא שיביא קרבן בזמן שהוא שלם ולא בזמן שהוא אבל. היינו רק באונן כדאיתא שם. ובמו"ק ט"ו ע"ב איתא אבל וזה הוי רק כל ז' כדאיתא בתוספתא וכמ"ש הרמב"ם ספ"ב מה' ביאת מקדש. והמל"מ תמה שם על הכ"מ שהראה מקורו מהתוספתא דהא הוא מפורש בש"ס בזבחים. והדבר פשוט שהביא התוספתא לפי ששם מפורש שאסור לשלח קרבנותיו כל ז'. וגם זה נראה דהוי רק דרבנן למאי דקיי"ל דאבילות שבעה הוא רק מדרבנן ואכמ"ל בזה. ועכ"פ משבעה ואילך וודאי שישנו בכל חיוב שמחה של מצוה ... עכ"פ קשה לומר שיהא אבל אסור בהקפה בשביל שאסור בשמחה. ועוד דא"כ יהא אבל פטור ממצות לולב בשאר ימי החג שמצותם במקדש היא רק מקרא ושמחתם לפני ד' אלקיכם שבעת ימים. ובגבולין הוא מדרבנן ... ועו"ק לפמ"ש הירושלמי טעם ההקפות שהוא רומז להקפות שהקיפו את יריחו והובא בהגר"א ג"כ טעם זה. א"כ למה יבטלו את האבל ממצוה זו ... ונראה לישב טעם דשמחה שכתב הגר"א וכ"כ הב"ח שם ג"כ טעם זה. דאפשר אף שהוא מותר בשמחה של מצוה. מ"מ כיון שהוא אבל ועצב אינו שמח כ"כ ואין שמחת ההקפות שלימה כראוי. שמצות ההקפות שישמחו יחד לפני ד'. והאבל גורם עצבות גם לחביריו. אבל הוא דוחק כמובן. וכבר כתב הב"י ס"ס תר"ס לחלוק על מנהג זה".
2) הגרשז"א זצ"ל (שולחן שלמה סי' תקכ"ד הע' על ס"ק ד') – "שמה שנוהגים היום לרקוד בסיום שמחה בשבת ויו"ט, כגון המעגל שעושים בסיום סעודת שבע ברכות, אין בזה דין רקידה האסורה בשבת ויו"ט, דמה שכוונו חז"ל לאסור הוא כעין אומנות של רקידה אבל מה שנוהגים היום לעשות היא הליכה בעלמא אלא שהליכה זו היא במעגל - פרט לאם יעשה אדם תנועות ריקוד מיוחדות שבכה"ג יש מקום לאסור בשבת ויו"ט -, וכפי שהולכים מסביב לבימה בהושענות שאינו ענין של שמחה של רקידה. ומה שאסרו לאבל להקיף את הבימה בהושענות, הגם שאין בזה שמחה לאבל ואדרבה מתפללים ומתחננים ויש שאף בוכים בהושענות ולא שמחים, אלא כל מה שאסרו לו הוא מחמת שעושים ההקפה זכר למה שבזמן הבית הקיפו את המזבח ושם היתה שמחה, אבל להליכה כזו אין שום שמחה בעצם, עכ"ד. ובמקו"א כתב מרן זללה"ה דאפשר דהטעם הוא משום דעושים דבר זה זכר למקדש דכתיב ביה 'ושמחתם'".
4. טעמים אחרים.
1. התעוררות תשובה (ח"ב סי' קמ"א) – "בטו"ז סי' תרי"א בסופו כתב שאבל יוכל ללבוש קיט"ל ביו"כ והמנהג שאינו לובש וכן דחק למצוא טעם אבל אינו מקיף בלולב עיין סי' תר"ס סק"ב בטו"ז ונ"ל לפ"מ דאי' בספרים דלבר ישראל יש לו אור פנימי ואור מקיף והבגד עליון על כל הבגדים הוא בבחינת אור מקיף וכן י"ל הקיט"ל הנלבש על כל הבגדים הוא בבחינת אור מקיף לכן אין אבל לובש הקיטל כלל כי אין לו לאבל אור מקיף וכן הקפת הבימה הוא בחינת אור מקיף לולב".
2. דברי מלכיאל (ח"ב סוף סי' צ"א) – "ואפשר לומר טעם המנהג בזה דהנה ברפ"ג דמדות איתא שבהר הבית הכל מקיפין לימין. מי שאירע לו אבל מקיף לשמאל. מה לך מקיף לשמאל מפני שאני אבל השוכן בבית הזה ינחמך. הרי מבואר שהאבל היה מקיף היפוך משארי מקיפים. וממילא מוכח דבהקפת המזבח בחג לא היה האבל מקיף כלל. כי אם יקיף לשמאל והשאר לימין יתראה כשתי רשויות ח"ו. וכעין הא דאיתא בברכות דף ו' ע"ב בכה"ג במי שמהפך פניו בתפלתו לצד אחר מביהכ"נ ע"ש. ורק בהר הבית היה שייך זה שלא היתה ההקפה של כולם בבת אחת. וגם אינה לצורך עסק מצוה. משא"כ בהקפה בלולב. ואף שדעת רב האי גאון הובא בטור סי' תר"ס להקיף שני פעמים אחד לימין ואחד לשמאל. וכתב הב"ח שם דס"ל שכן היו מקיפין את המזבח ג"כ. מ"מ האבל היה צריך להקיף להיפוך. או עכ"פ כיון שלא היה מקיף לימין שוב לא היה מקיף כלל. ובפרט לדידן שאנו נוהגין להקיף רק לימין וכמבואר שם. עכ"פ כיון שבביהמ"ק לא היה האבל מקיף. לזה גם אצלינו אינו מקיף דהא ההקפות הם רק זכר למקדש וכמבואר בפוסקים שם. ואף דבעל מום וזר וטמא מקיפים ובמקדש לא היו מקיפים. היינו משום דבמקדש היו אסורים ליכנס למקום ההוא. מה שאין שייך אצלינו. אבל באבל שמניעת הקפתו היתה מצד טעם אחר לזה גם לדידן נהגו כן. כ"נ לצדד בטעם המנהג. אכן מ"ש הכלבו הובא בב"י סי' תר"ס שגם היושבים עם האבל אין מקיפים בלולב קשה להבין הטעם. ואפשר כדי שלא יתעצב בהבדלו מתוך הקהל. ודוחק. והרמ"א לא הביא מנהג של היושבים עמו כלל".
5. מראי מקומות – זרע אמת (ח"ב סי' קס"ב ד"ה אכן בראותי), גשר החיים (ח"ב פרק י"ז אות ה'), מנחת נתן (איינפעלד, ח"ב ליקוטים סי' י"ב),.
1. אג"מ (יו"ד ח"ד סי' ס"א אות י"א) – "הקפות בלולב בהו"ר ובכל ימי הסוכות. הנה ברמ"א סימן תר"ס סעיף ב' איתא שאבל אינו מקיף, וכ"ה בדרכי משה שם ס"ק ד', אף שהב"י שם תמה ע"ז דלמה יפסיד ההקפה. וטעמו דהב"י דאין ההקפה ענין שמחה, דהא אדרבה מתפללין אז באמירת הושענות. ולכן כתב הב"י שנוהגין שאף באירע לו אבל בחג הסוכות מקיף אף האבל עצמו, וכוונתו לקהילות הספרדים. מ"מ מנהגנו שהאבלים אין מקיפין כל הי"ב חדש כשהוא על אביו ועל אמו. וכן פשוט דאבל על שאר קרובים כל שלשים אינו מקיף, אף שלא הוזכר בפירוש. והטעם, כתב הב"ח בטעם שני משום דכתיב ושמחתם לפני ה' אלקיכם ז' ימים. וטעם זה כתב הגר"א מתוס' סוכה דף מ"ה ע"א ד"ה תקעו, שכתבו דהתקיעות שעשו במקדש בזקיפת הערבה היה זה משום שמחה, וסובר הגר"א שהיה זה בשעת הקפה. וטעם ראשון דהב"ח משום שאבל הוא פרוע ראש ופרוע ראש אסור להקיף את המזבח, הוא טעם תמוה. דאבל שנעשה בימי החג, שבזה איירי הרישא דדברי הכלבו שהביא הב"י, לא היה עדיין פרוע ראש דהא נתגלח בערב החג, ופרוע ראש נעשה רק אחר שיעברו ל' יום, וצ"ע. ובעה"ש ס"ק ד' כתב טעם אחר, שהוא אדרבה מחמת שאנו מבקשים רחמים, ועל האבל שורה דינים. ובודאי מצא טעם זה, אבל הוא דלא כהב"ח והגר"א".
2. תשובות והנהגות (ח"ה סי' רי"ח) – "וא"כ גם היום בהקפות זכר למקדש א"צ מדינא שכ"א יקיף אלא יכול לומר לאחר שיקיף גם בשליחותו ...".
5] כללים.
1. שאר קרובים תוך ל'.
1. מיקל.
1) דגול מרבבה (על רמ"א סעי' ב') – "מי שאירע לו אבל בחג. נראה לענ"ד מדוקדק הלשון שאירע לו אבל בחג, וכן מה שסיים וכן אבל בתוך י"ב חודש על אביו וכו', משמע דבשאר קרובים אפילו תוך שלשים מותר, דאם לא כן אפילו אירע קודם החג נמי. אלא ודאי קודם החג אם כן החג מבטל גזירת שבעה. והטעם, צריך לומר שהרי עיקר איסור הקפה לאבל הוא משום שמחה, כמבואר בלבוש [סעיף ב], ושמחה שחייב לפורעה מותר בשאר קרובים תוך שלשים, ובאביו אסור כל י"ב חודש, והקפה דומה לשמחה שחייב לפורעה. ועיין ביורה דעה סימן שצ"א [סעיף ב], וקל וחומר לדעת הב"ח [שם עמוד שמ ד"ה וכתב עוד] שהובא בש"ך שם ס"ק ג'. ועיין שם בט"ז ס"ק ג' שפירש גם דברי רמ"א כן. וכיון דזה שאסור אבל בהקפה גופא חידוש הוא, הבו דלא לוסיף עליה".
2) אלף המגן (סעי' ד') – "דגומ"ר".
3) נשמת ישראל (ח"ב עמ' תקע"א) – "אבל על שאר קרובים בתוך שלשים לכו"ע מותר להקיף".
2. מחמיר, אין לחלק.
1) לבוש (סעי' ב') - לשונו מובא לעיל.
2) פמ"ג (מש"ז ס"ק ב') – "הר"ב כתב בחג, אף על פי שינהוג שבעה ושלשים אחר החג, וגם עתה אין מגודל פרע, אין מקיף. וי"ב חודש על אב ואם, ובלבוש [סעיף ב] מבואר הוא הדין תוך שלשים על שאר קרובים, אין מקיפים. וב"ח [עמוד תרג ד"ה כתב] כתב הטעם מפרועי ראש, ועל שאר קרובים נמי, עיין פרק א' מהלכות ביאת מקדש הלכה י"א פרע כנזיר שגלח ביום שלשים. וגם י"ל הטעם ההקפה שמחה, ואבל אסור בשמחה, על כן אין לחלק בין על שאר קרובים תוך שלשים או אביו ואמו".
3) בכורי יעקב (ס"ק ט') – "וכתב בפמ"ג (משב"ז סק"ב) שאין חילוק בין אבל על אביו ואמו או על שאר קרובים תוך ל', ולא יקיפו. אבל ראיתי בספר דגול מרבבה מהגאון מהור"ר יחזקאל לנדא ז"ל, שהתיר לאבל על שאר קרובים שכבר עברו ז' תוך ל' להקיף. ולפ"ז ולפמש"כ, לעולם אין איסור להקיף אלא באבל על אביו ואמו. דבשאר קרובים אם קבר לפני יום טוב ביטל יום טוב השבעה, ובתוך ל' מקיף, ואם קבר ביום טוב לא חל אבילות כנ"ל. וא"כ לא משכחת כלל מש"כ רמ"א דמי שאירע לו אבל בחג לא יקיף. אכן באמת ראית הדגול מרבבה היא ממש"כ מי שאירע לו אבל בחג, משמע דוקא כשהתחיל בחג דעדיין הוא תוך שבעה, אבל בתוך ל' מותר להקיף. וכבר כתבתי דאדרבא, כשעדיין לא התחיל אבילות קודם החג מותר להקיף, דאל"כ הוי אבילות בפרהסיא. דאין לומר דאף דאבילות בפרהסיא אינו נוהג, מ"מ מה שהוא משום שמחה כגון הקפה אסור אפילו בפרהסיא, דזה אינו, דהא קריאת התורה הוא ג"כ אסור באבל מטעם שמחה דפקודי ה' ישרים משמחי לב, ואעפ"כ היכי דאיכא פרהסיא בדבר אינו נוהג אפילו בשבת שבתוך ז', כגון בהך מעשה דר"ת ביו"ד (סי' ת'). וכיון דכן, מש"כ הרמ"א מי שאירע לו אבל בחג ע"כ אינו שהתחיל האבילות בחג, אלא שבתוך החג הוא אבל תוך ל', כגון שמת לו אחד מקרוביו תוך ז' קודם החג. וא"כ מוכח דאבל על שאר קרובים תוך ל' לא יקיף, ובלא התחיל אבילות קודם החג יקיף, ודלא כדגול מרבבה. שוב ראיתי בלבוש שכתב בפי' שנוהגים כן, דאבל על שאר קרובים תוך ל' אינו מקיף".
4) גשר החיים (ח"א פרק כ"ג אות ג' ס"ק ז') - לשונו מובא לעיל.
5) אג"מ (יו"ד ח"ד סי' ס"א אות י"א) - לשונו מובא לעיל.
6) ששכ"ה (פרק ס"ה סעי' מ"א, עי' הע' קצ"א) - לשונו מובא לעיל.
7) פני ברוך (סי' כ"ט סעי' ז', עי' הע' י"ד).
3. מראי מקומות – תשובה מאהבה (ח"ב על סי' תק"ס), כה"ח (ס"ק י"ט), פסקי תשובות (אות ד'), אבלות השלם (פרק י"ב סעי' ק"י).
2. שנה מעוברת: לאחר י"ב חדש בשנה מעוברת, אף שעדיין לא עבר יאהרצייט.
1. מקיף.
1) פמ"ג (מש"ז ס"ק ב') – "אבל לאחר י"ב חודש במעוברת, כבר פסק האבילות לגמרי אף קודם יארצייט, ומקיף".
2) ביכורים יעקב (ס"ק י') – "וכתב הפמ"ג (משב"ז סק"ב), אבל על אביו ואמו לאחר י"ב חדש בשנה מעוברת, אף שעדיין לא עבר יאהרצייט מותר להקיף".
3) כה"ח (ס"ק כ').
4) פני ברוך (סי' כ"ט סעי' ז').
3. מי שקבר מתו ברגל שעדיין לא התחיל אבלות.
1. מקיף.
1) בכורי יעקב (ס"ק ט') – "ולכן נ"ל שמי שקבר מתו ברגל שעדיין לא התחיל אבלות, לא יניח מלהקיף, כיון שעושה כן משום אבילות הוי אבילות בפרהסיא שאסור כמבואר באו"ח (סי' תקמ"ח). ואפילו אבילות שנוהג בשאר הרגל, כגון לשנות מקומו ושלא ללבוש בגדי יום טוב, כתב המג"א (שם סק"ה) בשם הר"מ לובלין דאסור כיון שעדיין לא התחיל אבילות, א"כ ה"ה שצריך להקיף כשלא נהג עדיין אבילות קודם רגל, דאם לא יקיף איכא אבילות בפרהסיא. וראי' לזה ממש"כ המג"א (סי' קכ"ח ס"ק ס"ה), דאם קראו לאבל תוך ז' צריך לישא כפיו בשבת, דאל"כ הוי אבילות פרהסיא. ואמה שכתב שם (ס"ק ס"ו) הקובר מתו ברגל לא ישא כפיו דאסור בשמחה, כתבו הא"ר (אות פ"א) והפמ"ג (א"א שם) דצריך לצאת מביהכ"נ דאל"כ הוי פרהסיא. וא"כ ה"נ, אם ישאר הוי פרהסיא כיון שכל הקהל מקיפין והוא אינו מקיף, ולא גרע מהך מעשה דר"ת שעלה מעצמו לתורה בשבת בתוך ז' משום פרהסיא. ואפילו לצאת מביהכ"נ נ"ל שא"צ בהקפה, כיון דאבל אסור בהקפה אינו רק חומרא בעלמא, כנ"ל אף שבפמ"ג לא משמע כן".
4. הרב בית הכנסת.
1. עושים הקפות.
1) ערה"ש (סעי' ד') – "מפני שאנו מבקשים רחמים ועליו דינים שורה אם לא שהאבל הוא גדול העיר ומוכרח להקיף".
2) עי' מנחת יצחק (ח"ו סי' ס"ב) – "בסידור היעב"ץ ... א"כ בנוגע ליו"ט והוש"ר, ומכ"ש עוד לכת"ה, שכפי המנהג שהרב הולך תמיד בראש השורה, ואם יפקד מקומו, בודאי הוי אבלות בפרהסיא, ויש להקיף - וגם בחול המועד הרי דעת הגאון היעב"ץ דהפסיד אם נמנע, וגם בחיי"א (כלל קמ"ח סעי' י"ט), ס"ל, דעכ"פ אם הקיף לא הפסיד, ושכר מצוה בידו, וכן ראיתי מביאים, בשם שו"ת דברי מלכיאל (ח"ב סי' צ"א), שג"כ תמה על הרמ"א, שמחמיר בזה עיין שם, ומ"מ בנוגע לחוה"מ, י"ל כמ"ש היעב"ץ, דהכל לפי המנהג ... הגם שאודה ולא אבוש, שלא הבנתי עיקר החילוק בענין אבלות דפרהסיא, בין יום טוב לחוה"מ, דהרי גם בחוה"מ, אסור אבלות דבפרהסיא, כמבואר באו"ח (סי' תקמ"ח) ויו"ד (סי' שצ"ט). ומחמת טרדת עיו"ט א"א לירד לעומקו של דבר כעת. אמנם בנוגע לכמע"ה לענ"ד נראה כנ"ל, וכמעשה דר"ת בעלי' לתורה תוך ז', דברב הקהלה שייך פרהסיא יותר כנ"ל".
3) ששכ"ה (פרק ס"ה הע' קצ"ב) – "ועיין שו"ת מנחת יצחק ח"ו סי' סב, דרב הקהילה דאית ביה פרהסיא טפי אם לא יקיף, ראוי לו להקיף".
4) קובץ הלכות (סוכות פרק מ"א סעי' ה', הע' ט' [עמ' שצ"ט]) – "רב של בית הכנסת מקיף אף אם הוא אבל. [דרב של המקום מוכרח להקיף עם הציבור שלו, ולכן אף שהוא אבל יש לו להקיף]".
5) חול המועד כהלכתו (פרק י"ב סעי' מ"א, הע' ע"ג).
6) אבלות כהלכתה (פרק ע"ב סעי' ב') – "רב בקהילתו מותר להקיף".
7) עי' אבלות השלם (פרק י"ב סעי' ק"י) – "רב בית הכנסת, שאם לא יקיף יהא ניכר וכאבילות בפרהסיא, יש לו להקיף".
2. מחמיר.
1) הגריש"א זצ"ל (אבל יעקב, אבילות עמ' ק"ו אות ב') – "רב בית הכנסת שהוא אבל בתוך י"ב חודש אין לו להקיף בלולב ואין מקילים לומר דהוי אבילות בפרהסיא".
3. מראי מקומות.
1) אג"מ (יו"ד ח"ד סי' ס"א אות י"א) – "ובעה"ש ... ומה שכתב שאם האבל הוא גדול העיר צריך להקיף, נראה שהוא מסברא, דנחשב זה צורך גדול וצורך הרבים. ומסתמא היה כן המנהג בהמקומות שהיה. ואולי לא שייך מנהג ע"ז, שדבר שלא מצוי זה גבי גדול העיר. וולכן כתב שכן צריך לעשות גדול העיר, שהוא רב העיר, דכיון שהוא גדול העיר אינו בכלל מנהג זה דשאר אינשי שלא להקיף כשהם אבלים, משום דהוא כצורך הרבים, ועדיין צ"ע".
5. אָבֵל בשמחה בית השאיבה.
1. עי' סי' תרס"א, לשיטות ומראי מקומות.
6] שבת - סעיף ג'.
1. כ
